section_heading: Povijest
paragraph_text: U 2. stoljeću na području Saint-Denisa postojalo je galorimsko naselje Catolacus. Sveti Dionizije Pariški, prvi biskup Pariza i zaštitnik Francuske ubijen je 250. godine i sahranjen je na groblju u Catolacusu. Sveta Genoveva je oko 475. podigla malu kapelu nad njegovim grobom, koji su posjećivali hodočasnici. U 7. stoljeću francuski kralj Dagobert I. obnovio je kapelu i pretvorio je u kraljevski samostan tj. Baziliku Saint-Denis i tu je i sahranjen; tradicija koju su nastavili skoro svi njegovi nasljednici.